CELEX: 31985R2425
Language: el
Date: 1985-08-28 00:00:00
Title: Κανονισμός (ΕΟΚ) αριθ. 2425/85 της Επιτροπής της 28ης Αυγούστου 1985 για την τροποποίηση του κανονισμού (ΕΟΚ) αριθ. 1836/85 που θεσπίζει μεταβατικά μέτρα για τα πίσα, τα κουκιά, τα φούλια και τα γλυκά λούπινα κατά τη διάρκεια της περιόδου 1985/86

Avis juridique important

|

31985R2425

Κανονισμός (ΕΟΚ) αριθ. 2425/85 της Επιτροπής της 28ης Αυγούστου 1985 για την τροποποίηση του κανονισμού (ΕΟΚ) αριθ. 1836/85 που θεσπίζει μεταβατικά μέτρα για τα πίσα, τα κουκιά, τα φούλια και τα γλυκά λούπινα κατά τη διάρκεια της περιόδου 1985/86  

Επίσημη Εφημερίδα αριθ. L 230 της 29/08/1985 σ. 0009 - 0009 Ισπανική ειδική έκδοση: Κεφάλαιο 03 τόμος 37 σ. 0118  Πορτογαλική ειδική έκδοση : Κεφάλαιο 03 τόμος 37 σ. 0118 

***** ΚΑΝΟΝΙΣΜΟΣ (ΕΟΚ) αριθ. 2425/85 ΤΗΣ ΕΠΙΤΡΟΠΗΣ  της 28ης Αυγούστου 1985  για την τροποποίηση του κανονισμού (ΕΟΚ) αριθ. 1836/85 που θεσπίζει μεταβατικά μέτρα για τα πίσα, τα κουκιά, τα φούλια και τα γλυκά λούπινα κατά τη διάρκεια της περιόδου 1985/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1485/85 (2), και ιδίως το άρθρο 3 παράγραφος 7,  τον κανονισμό (ΕΟΚ) αριθ. 2036/82 του Συμβουλίου της 18ης Ιουλίου 1982 περί θεσπίσεως των γενικών κανόνων σχετικά με τα ειδικά μέτρα για τα πίσα, τα κουκιά, τα φούλια και τα γλυκά λούπινα (3), όπως τροποποιήθηκε τελευταία από τον κανονισμό (ΕΟΚ) αριθ. 1832/85 (4), και ιδίως το άρθρο 6 παράγραφος 4,  τον κανονισμό (ΕΟΚ) αριθ. 1832/85 του Συμβουλίου της 27ης Ιουνίου 1985 που τροποποιεί τον κανονισμό (ΕΟΚ) αριθ. 2036/82 περί θεσπίσεως των γενικών κανόνων σχετικά με τα ειδικά μέτρα για τα πίσα, τα κουκιά, τα φούλια και τα γλυκά λούπινα, και ιδίως το άρθρο 2,  Εκτιμώντας:  ότι το άρθρο 3 του κανονισμού (ΕΟΚ) αριθ. 1836/85 της Επιτροπής (5) περιορίζει στις 31 Δεκεμβρίου 1985 τη διάρκεια ισχύος του πιστοποιητικού ενίσχυσης αν η αίτηση έχει υποβληθεί κατά την περίοδο από την 1η Ιουλίου μέχρι τις 30 Σεπτεμβρίου 1985· ότι η διάρκεια αυτή είναι κατώτερη από εκείνη της διάρκειας ισχύος των αιτήσεων ενίσχυσης που προκαθορίζεται και η οποία ίσχυε πριν από την 1η Ιουλίου 1985· ότι, ως εκ τούτου, είναι δυνατόν να προκύψει διακριτική μεταχείριση μεταξύ των ενδιαφερομένων· ότι πρέπει να τροποποιηθεί και να παραταθεί η σχετική διάρκεια ισχύος·  ότι η παράταση της διάρκειας ισχύος του πιστοποιητικού για το οποίο έχει κατατεθεί αίτηση μεταξύ της 1ης Ιουλίου και της 30ής Σεπτεμβρίου 1985, πρέπει να εφαρμόζεται για τα πιστοποιητικά που χορηγούνται από την 1η Ιουλίου 1985·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 1836/85 οι όροι «στις 31 Δεκεμβρίου 1985» αντικαθίστανται από «στο τέλος του έκτου μήνα που έπεται αυτού κατά τη διάρκεια του οποίου έχει κατατεθεί η αίτηση για πιστοποιητικό».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Αυγούστου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 151 της 10. 6. 1985, σ. 7.  (3) ΕΕ αριθ. L 219 της 28. 7. 1982, σ. 1.  (4) ΕΕ αριθ. L 173 της 3. 7. 1985, σ. 3.  (5) ΕΕ αριθ. L 173 της 3. 7. 1985, σ. 13.